  Анжелика Тихонова корреспондент Якшур-Бӧдья ёросын Кӧсвай гуртэ кожон дорысен Шаркан пала мынӥсь сюреслэсь 2,9 иськемъем люкетсэ тупатъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Музъемлэн аспӧртэм луэменыз сэрен сюрес вылын ӝутскем интыосыз трос. Азьвыл та интыез сяме пыремъя амалэн тупатъязы: алама интызэ быдэсак куштыса, ву кошкон лэсьтылӥзы. Туэ Удмуртиысь мукет сюресъёс вылын эскерем кезьыт ресайклингъя технологиез кутӥзы. Сыӵе амалъя сюреслэсь быдэс кузьдалаезъя но пасьталаезъя инъетсэ юнмато «Удмуртавтодор» огазеяськонРесайклерен юнматэм сюрес инъет вылэ вить сантиметръем ӵошкытатӥсь но вылӥ сӥос вӧлдӥзы. Сюрес дуръёсты ӵошкытатӥзы но юнматӥзы.  Сюресэз сяна, ӧнерчиос ву кошкон гумыосты тупатӥзы, канаваосты утялтӥзы но мургес каризы. Адямилы ветлон интыосты умоятӥзы – транспортэ пуксён интыосты тупатӥзы, асфальтэн шобыртэм тротуаръёс лэсьтӥзы. Озьы ик 160 метр кортлэсь кенертонъёс, 74 сюрес пусъёс но 52 пичи юбоос пуктӥзы. Ужъёсты «Кышкыттэм но ӟечлыко сюресъёс» федерал программа улсын лэсьтӥзы. Тегъёс: Авто Удмуртия сюресъёс тупатъянужъёс Якшур-Бӧдья  